  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртие нимысьтыз ожгар ужрадысь доброволецъёс берытскизы, соослэн служба нуон сярысь окылъёссы йылпумъяськизы. Со сярысь элькун тӧролэн но кивалтэтлэн пресс-службазы ивортӥз. « Татын тӥледыз чидатэк возьмазы ӵыжы-выжыосты но матысь адямисты, озьы ик  быдэс элькунын улӥсьёс. <…> Али тӥлед тупатскыны кулэ. Со ласянь юрттыны оскытӥськом – улон-вылон, тазалыкез юмнатон, кулэ ке, психилоги ласянь но » Ярослав Семёнов, Удмуртиысь кивалтэтлэн тӧроез Удмуртиысь ожгарчиослы юрттыны вань эмъюртъёс дась. Соосты отын черодтэк кутозы. Нимысьтыз ожгар ужрадысь берытскисьёслы психолого-психиатрической юрттэт сётон понна Психилоги юрттэт сётонъя центр радъямын, солэн ёзэтъёсыз Ижкарын, Воткаын, Глазкарын, Можгаын но Сарапулын ужало. Ожгарчиос но доброволецъёс, соослэн ӵыжы-выжыоссы психологи юрттэт басьтыны быгато 8-800-100-09-06 номеро телефонъя (уен-нуналэн ужа) яке тупась дырлы психолог доры гожтӥськыса. Тегъёс: нимысьтызужрад Удмуртия  